Eide (Møre og Romsdal)

Eide var en kommune på Nordmøre i Møre og Romsdal. Eide ble slått sammen med Fræna den 1. januar 2020, og den nye kommunen fikk navnet Hustadvika.

Lokalnæring 
Eide har et av de største miljøene for steinindustri i Norge. Steinindustrien har over 100 år gamle tradisjoner, og var blant annet viktig i gjenoppbyggingen etter bybrannen i Ålesund i 1904. Steinindustrien på Eide leverte i 2006 ca. 40 % av alle gravmonumenter i Norge. Bygda hadde da lenge hatt kallenavnet «Bygden som lever av de døde». Fra steinbruddene i Eide leveres kalk som råstoff til produksjonen hos Hustadmarmor i Fræna.

Geografi

Fjell 
Høyeste fjellet i den tidligere Eide kommune er Snøtinden (1027 moh).

Atlanterhavsveien 
På kysten mellom Eide og Averøy fins Atlanterhavsvegen, et populært mål for norske og utenlandske bilturister. Atlanterhavsveien er kåret til århundrets byggverk 1905–2005.

Historikk

Innbyggertall 
Det bodde omtrent 3 400 innbyggere i Eide da kommunen opphørte å eksistere. Tettstedet Eide var administrasjonssenter i kommunen, og hadde  innbyggere per 1. januar .

Kommunevåpen 
Kommunevåpenet viste tre svaner. Hver av svanene hadde sju fjær i vingene, én fjær for hver av skolekretsene eller bygdene i kommunen. 

Eide grenset i sørøst mot Gjemnes kommune og i sørvest mot Fræna kommune. Nord for Kornstadfjorden ligger Averøy kommune. Eide låg sentralt plassert mellom byene Kristiansund og Molde.

Lokale arrangementer 
På Eide arrangeres årlig flere større arrangement, blant annet Dansegallaen. Eide Countryfestival ble også arrangert frem til 2008.

Tidligere administrative grenser 
Eide var på 1600-tallet og utover på tidlig 1800-tallet en del av Mek tinglag før det ble en del av Kvernes kommune i 1837. Mot slutten av 1800-tallet ble Kvernes delt i flere mindre kommuner, og i januar 1897 ble Eide etablert som egen kommune. 1. januar 1964 ble Vevang krets i Kornstad kommune overført til Eide kommune.

Politikk

Kommunestyrevalget 2015

Dialekt 
Eide-dialekten hører opprinnelig til trøndsk. Grensa mellom trøndsk og vestnorsk går i vest mellom Eide og Fræna. I dag påvirkes språket i Eide til dels av Fræna-dialekten og til dels av den normaliserte Molde-dialekten.

Ifølge Språkrådet kalles en person fra Eide for eidser, uttalt lokalt som "æssær"/"esser", men vanligvis er det kun de fra selve Eide (kommunesenteret) som vil omtales som sådan. Ellers kalles innbyggerne etter de bygdene (/skolekretsene) de tilhører: en fra Vevang kalles veålending, en fra Kjøl kalles kjølær, en fra Strand kalles strannjær, en fra Lyngstad løngstær, en fra Bollia - bollianer, en fra Nås - nåsær/nåsar, en fra Gurstad (en plass i bygda Ugelstad) - Gurstæværing og en fra Visnes - visnesing. De med røtter til selve Eideslekten omtales stor-æssær. I skriftlige medier omtales imidlertid personer fra Eide kommune ofte som eiding, eidemann eller eidekvinne, skjønt disse brukes ikke muntlig lokalt.

Se også 
 Grunnkretser i Eide kommune (delområder for folketellingsformål og lignende)
 Eide bibliotek
 Stakvika

Referanser

Eksterne lenker 
 
 Eide - Kulturnytt Møre og Romsdal
 Eide - Store norske leksikon

Eide kommune